દસમું સ્થાનઃ કુંડળીમાં ચોથા સ્થાનની સામેના સ્થાને દસમું સ્થાન કહેવામાં આવે છે. ચોથું સ્થાન ભૂમિ છે તો દસમું સ્થાન આકાશ છે. જો કુંડળીમાં દસમે ગુરુ હોય તો તેને સૌથી સારી પોઝિશન માનવામાં આવે છે. જો વ્યક્તિની કુંડળીમાં ગુરુ દસમા સ્થાને હોય તો આવી વ્યક્તિ કર્મ વિશે જાગૃત હોય છે. તે કર્મ કરવામાં સાવધાની રાખે છે. બને ત્યાં સુધી કોઈને દુઃખ પહોંચાડતી નથી. સારી વ્યવસ્થા કે સંચાલન શક્તિ ધરાવે છે. નિર્ણય શક્તિ સારી હોય છે. આવી વ્યક્તિ પૂર્વ જન્મમાં ધાર્મિક વિચારધારા વાળી હોવાનું જણાવે છે. આ વ્યક્તિ સમાજમાં નોંધપાત્ર સ્થાન ભોગવતી હોય છે. તે સમાજને એક પ્રેરણાદાયી જીવન વ્યતિત કરે છે. તે કર્મ પ્રત્યે ભારે સભાન હોય છે તે ઉપદેશક પણ હોય છે પણ પૂજા-પાઠનો કે ભક્તિભાવનો દેખાડો કરવાનું પસંદ કરતી નથી. તે એક યશસ્વી જીવન જીવી જાય છે. આમછતાં આશ્રર્ય જનક રીતે દસમે ગુરુ હોય તેવી વ્યક્તિના નિવાસસ્થાનની આજુબાજુમાં કોઈ મંદિર કે ધાર્મિક સ્થાન આવેલું જોવા મળે છે.